[bookmark: _Hlk49328238][bookmark: _Hlk98410579]             Temeljem članka 30. točka 2. Statuta Osječko-baranjske županije ("Županijski glasnik" broj 2/95., 2/97., 3/99., 3/01., 8/01., 9/03., 13/05., 2/06., 5/09., 16/09., 2/13., 4/18.,  2/20. i 2/21.), a u svezi sa člankom 3. Uredbe Komisije (EU) broj 1407/2013. ("Službeni list Europske unije" L 352/1 od 24. prosinca 2013.), te Uredbom Komisije (EU) 2020/972 ("Službeni list Europske unije" L 215/3 od 7. srpnja 2020.) i člankom 4. stavak 1. podstavak 3. i člankom 10. Zakona o državnim potporama ("Narodne novine" broj 47/14. i 69/17.), Skupština Osječko-baranjske županije donijela je na ___ sjednici __________ 2022. godine

O D L U K U

o dodjeli potpora turističkim agencijama/organizatorima
turističkih putovanja
                                                                      
Članak 1.
   
Ovim Odlukom dodjeljuju se bespovratne potpore turističkim agencijama/organizatorima turističkih putovanja čiji klijenti/turisti putem njihovih turističkih programa/paket-aranžmana ostvaruju turistička noćenja na području Osječko-baranjske županije u svrhu promocije turizma (u nastavku: potpore).

 Dodjelom ovih potpora turističkim agencijama/organizatorima turističkih putovanja, Osječko-baranjska županija želi potaknuti porast turističkog prometa i veću turističku potrošnju na području Županije.
                                                              Članak 2.

 Turistička agencija u smislu ove Odluke je trgovačko društvo, obrtnik ili njihova organizacijska jedinica, koji mogu pružati usluge kao trgovac, organizator ili prodavatelj usluga u turizmu te organizirati, posredovati ili pružati druge usluge vezane uz putovanje i boravak turista.

 Organizator turističkih putovanja u smislu ove Odluke je trgovac koji izravno ili putem drugog trgovca odnosno zajedno s drugim trgovcem kombinira i prodaje ili nudi na prodaju paket-aranžmane ili trgovac koji dostavlja podatke o putniku drugom trgovcu neovisno o tome jesu li sklopljeni zasebni ugovori s pojedinačnim pružateljima usluga putovanja, ako se te usluge kupuju od pojedinačnih trgovaca putem povezanih postupaka online rezerviranja kada trgovac s kojim je sklopljen prvi ugovor dostavlja ime putnika, podatke o plaćanju i adresu e-pošte drugom trgovcu ili trgovcima, a ugovor s drugim trgovcem ili trgovcima sklopljen je najkasnije 24 sata nakon potvrde rezervacije prve usluge putovanja.
              
Članak 3.

 U postupku dodjele potpora primjenjuju se odredbe važeće uredbe Europske unije kojom se uređuju potpore male vrijednosti.
                                                              Članak 4.

 Izrazi koji se koriste u ovoj Odluci, a imaju rodno značenje, odnose se jednako na muški i ženski spol.
 Članak 5.

              Pravo na potporu mogu ostvariti sve pravne i fizičke osobe koje su registrirane kao turistička agencija, sukladno važećim propisima o pružanju usluga u turizmu u Republici Hrvatskoj, a čiji klijenti/turisti putem njihovih turističkih programa/paket-aranžmana ostvaruju turistička noćenja na području Osječko-baranjske županije.

           Potporu ne mogu ostvariti prijavitelji koji su blokirani, odnosno u stečaju ili u postupku predstečajne nagodbe, odnosno koji su u postupku likvidacije te koji imaju dug prema Republici Hrvatskoj i/ili Županiji.
                                                                           Članak 6.

           Prijavitelji prijave mogu predati odmah po realizaciji turističkog programa/paket-aranžmana, a prihvatljive će biti one prijave koje su ostvarene u tekućoj godini.
  
           Potporu ostvaruje prijavitelj koji preda urednu dokumentaciju i dokaze o ostvarenim noćenjima ispunjavanjem Obrasca prijave.

           Pojedini prijavitelj može predati više zahtjeva, ovisno o broju ostvarenih programa/paket-aranžmana.

           Kontrola valjanosti prijave obavljat će se u suradnji s Turističkom zajednicom Osječko-baranjske županije uvidom u sustav e-Visitor.

                                                                           Članak 7.
            
           Potpora iznosi 50,00 kuna po ostvarenom turističkom noćenju na području Osječko-baranjske županije, a potpore će se isplaćivati na temelju prijava organizatora putovanja.

           Potpora će se isplaćivati prijavitelju koji realizira turistički program/paket-aranžman u tekućoj godini i preda urednu dokumentaciju.

           Potpore iz ovog Programa dodjeljivat će se do iskorištenja sredstava, a najkasnije do 31. prosinca tekuće godine.

           Ukoliko prijavitelj pošalje svoj zahtjev nakon iskorištenja predviđenih sredstava, o tome će biti pismeno obaviješten te nema pravo na ostvarenje potpore.

                                                                           Članak 8.

           U svrhu dodjele potpora Župan imenuje Povjerenstvo za dodjelu potpora turističkim agencijama/organizatorima turističkih putovanja (u nastavku: Povjerenstvo).
                    	
           Povjerenstvo čine predsjednik i dva člana koje imenuje Župan.

                                                                           Članak 9.

           U izvršavanju svoje zadaće Povjerenstvo obavlja sljedeće poslove:
· predlaže Županu objavu Javnog poziva za prikupljanje prijava za dodjelu potpora sukladno ovoj Odluci,
· propisuje obrazac prijave za dodjelu potpore s potrebnim dokazima o ispunjavanju uvjeta,
· razmatra pristigle prijave te utvrđuje ispunjavanje uvjeta za dodjelu potpore iz Javnog poziva,
· ocjenjuje i vrednuje podnesene prijave prema obrascu koji utvrđuje,
· utvrđuje prijedlog za dodjelu potpore,
· obavlja i druge poslove utvrđene ovom Odlukom i drugim propisima.

                                                                           Članak 10.
 
             Postupak dodjele potpora pokreće se i provodi temeljem Javnog poziva koji se objavljuje na internetskim stranicama Županije.

             Odluku o objavi Javnog poziva donosi Župan.
          
             Javni poziv sadrži podatke o:
· nazivu tijela koje objavljuje Javni poziv,
· predmetu Javnog poziva,
· namjeni i visini moguće potpore,
· korisnicima potpore,
· kriterijima za dodjelu potpore,
· potrebnoj dokumentaciji,
· načinu, mjestu i roku podnošenja prijave te
· načinu objave odluke o dodjeli potpore. 

             Javni poziv je otvoren do utroška sredstava planiranih u Proračunu Osječko-baranjske županije za tu namjenu, najkasnije do 31. prosinca tekuće godine.

  Prijava za dodjelu potpora podnosi se na obrascu koji utvrđuje Povjerenstvo iz članka 8. ove
 Odluke. Prijavi se obvezno prilažu i dokazi o ispunjavanju uvjeta utvrđenih ovom Odlukom i tekstom Javnog poziva.

                                                                            Članak 11.

             Potpore se odobravaju temeljem podnesenih prijava za dodjelu potpora na propisanom obrascu. 
  
             Uz podnesenu prijavu za dodjelu potpora prilaže se sljedeća dokumentacija:
· popunjen obrazac prijave (ispunjen, ovjeren i potpisan),
· izvadak iz sudskog ili drugog odgovarajućeg registra ne stariji od 15 dana (neslužbena kopija/primjerak ili original izvatka,
· rješenje nadležnog tijela o ispunjavanju uvjeta za pružanje usluga turističke agencije,
· potvrda Porezne uprave o nepostojanju duga po osnovi javnih davanja ne starija od 30 dana,
· izjava o korištenim de minimis potporama,
· izjava o nepostojanju dvostrukog financiranja istih troškova,
· potvrda banke o IBAN-u podnositelja prijave,
· privola za prikupljanje i obradu osobnih podataka,
· ostala dokumentacija po zahtjevu Povjerenstva.

            Dokaz o urednom podmirenju obveza prema Proračunu Osječko-baranjske županije pribavlja županijsko upravno tijelo nadležno za poslove turizma.

                                                                            Članak 12.

            Povjerenstvo radi na sjednicama koje saziva predsjednik Povjerenstva jednom mjesečno.

            Povjerenstvo odlučuje većinom glasova ukupnog broja članova.

            Ukoliko bi u odlučivanju o dodjeli potpore član Povjerenstva zbog imovnog ili drugog osobnog interesa bio u sukobu interesa prema pravilima propisanim za sukob interesa službenika i namještenika u lokalnoj i područnoj (regionalnoj) samoupravi, dužan je o tome izvijestiti predsjednika Povjerenstva te će biti izuzet iz rada i odlučivanja Povjerenstva po tom pitanju.

            Povjerenstvo o svom radu vodi zapisnik.
            Stručne i administrativne poslove za Povjerenstvo obavlja upravno tijelo Županije nadležno za poslove turizma.

                                                                            Članak 13.

            Prijave se obrađuju te se o njima odlučuje redoslijedom zaprimanja.



                                                                            Članak 14.

            Nepotpune prijave za dodjelu potpora se ne razmatraju, a o tome se izvještavaju podnositelji prijava.
                                                                            Članak 15.

            Odluku o dodjeli potpore donosi Župan na prijedlog Povjerenstva.
       
            Odluka iz stavka 1. objavljuje se na internetskim stranicama Županije najkasnije u roku od 15 dana od dana njezinog donošenja.

                                                                            Članak 16.

            S korisnikom potpore zaključuje se Ugovor. Ugovorom se uređuju međusobna prava i obveze Korisnika i Županije. 

                                                                            Članak 17.

            Ovaj Odluka stupa na snagu osmog dana nakon objave u „Županijskom glasniku“.



                                                                  
KLASA:
URBROJ:
Osijek:



                                                                                                                                Predsjednica

